Johann Burgauner

miniatura|La madona cun Bambin dl Burgauner tla capela de Puciacia. 
miniatura|Elisabeth Martiner dita La bela Betina te n dessëni dl Burgauner.
Johann Burgauner (* 18 de utober 1812 a Ciastel; † 13 de mei 1891 a Persenon) fova n moler de Ciastel y diretëur dla scola de dessëni de Urtijëi.

Burgauner fova l mut de n pech de Ciastel. Ël à vijità la Academia de Minca se scrijan ite ai 4 de auril dl 1845 sota al professëur Joseph SchlotthauerLibri de matricula dla academia de Minga.. Ntëur l 1850 ie Burgauner deventà l diretëur dla scola de dessëni de Urtijëi.

Da vedl iel jit a sté a Persenon ulache l ie mort cun 88 ani.

Si nepot fova l moler Eduard Burgauner de Ciastel (1873-1913)A. Otto Dissertori, Hans Wieser: Eduard Burgauner 1873-1913. Catalog dla mostra, Ciastel 1988..

 Lëures 
Ël à depënt truepes portrec de persones mpurtantes da entlëuta, danter chëstes bën trëi iëdesc Anna Maria Peschlauzer (1773–1836) la rica fëna di marcadënc Anton Proder y Jan Andrea Moroder de Ancona y la antenata de duc i Moroder da ScurciàDie Moroder, ein altladinisches Geschlecht aus Gröden-Dolomiten vom 14. bis zum 20. Jahrhundert. Ein Beitrag zur tirolischen Familienforschung,  Komitee für die Drucklegung des Moroder-Stammbuches, Urtijëi 1980. (tudësch, talian, ladin y spnuel) moroderfamily.com. pl. 139-140.. 

La cunesciuda litografia de Urtijëi dl 1862 ie dl Burgauner. Tl cheder depënt a aquarel da Josef Moroder da Jumbiërch à chësc depënt do i doi tublëies de Ianon y Mauriz che manciova tl cheder dl Burgauner ajache i desturbova bonamenter la ududa dla cëses dl ferlëigher Johann Baptist Purger che ova lascià fé la litografia.

Burgauner à depënt i doi chedri dl gran autere y la stazions dla Via CrucisEugen Trapp: Kunstdenkmäler Ladiniens. Gadertal. Gröden. Fassatal. Buchenstein. Ampezzo. Istitut Cultural Ladin Micurà de Rü, San Martin de Tor 2003. ISBN 88-8171-044-7, pl. 228. dla dlieja de Santa CristinaJosef Weingartner, Magdalena Hörmann: Die Kunstdenkmäler Südtirols. Athesia GmbH Verlagsanstalt. Bulsan 1991. I. Band, pl. 453. ISBN 88-7014-642-1..

Per la dliejes de Eppan y la dlieja dl cunvënt de Maran a Burgauner ënghe depënt i chedri d autere.

Tla dlieja dla pluania de Ciastel ie da udëi l Cuer de Maria dl Burgauner. 

Tla dlieja Maria dl Aiut a Sëuc à l Burgauner depënt l revëut tl 1949Dlieja Maria dl Aiut a Sëuc.

Tl 1848 à l Burgauner depënt la bandiera di scizri che ie cunserveda tl Museum GherdëinaBandiera di scizri de Urtijëi dl 1848..

Per na capela de familia de Sureghes à l Burgauner depënt l cheder dla Madona cun Bambin.

Tl Museum de Maran ie cunservëi doi chedri y truepes dessënies dl Burgauner.

 Notes 

 Cunliamënc 
 Fotos di lëures de Burgauner su Commons
 Gemeindeblatt Kastelruth, S. 24 (PDF-Datei, 3,62 MB)]
Burgauner, Johann
Burgauner, Johann
Burgauner